OSNOVNA ŠKOLA ANTE KOVAČIĆA

Gorički trg 3

10299 Marija Gorica

Klasa: 007-04/22-01/5

URBROJ: 238-19-120-22-5

U Mariji Gorici, 1. 9. 2022.

**Z A P I S N I K**

**19. sjednice Školskog odbora održane elektroničkim putem 1. 9. 2022.**

**Sudjeluju:** Rašeljka Budić, Jasmina Kukolj, Daniel Bukovinski, Nada Šiber, Sandra Jurković , Višeslav Račić, Nikolina Jančić Mihaljević

**Ostali:** ravnateljica Jasna Horvat

Zapisničar: Nikolina Malnar, tajnica

Početak sjednice u 7,00 sati.

DNEVNI RED:

1. Verifikacija zapisnika 18. sjednice

2. Prethodna suglasnost na anekse ugovora o radu – umanjenje satnice zbog smanjenja broja razrednih odjela i preraspodjele sati - **BRISANO**

3. Suglasnost na početak provođenja postupka jednostavne nabave III. razine - izgradnja vrtne učionice

4. Izvješće o stanju sigurnosti i provođenju preventivnih programa te mjerama poduzetim u cilju zaštite prava učenika nakon drugog polugodišta

5. Izvješće ravnateljice o ostvarenju godišnjeg plana i programa rada za školsku godinu 2021./2022.

6. Odluka o ustroju programa produženog boravka u školskoj godini 2022./2023.

**DOPUNA**

7. Usvajanje Financijskog izvješća 1.1. – 30.6.2022.

8. Suglasnost za zasnivanje radnog odnosa PUN

Dnevni red usvojen.

**AD.1.**

Članovi ŠO dobili su na uvid zapisnik 18. sjednice na usvajanje. Na zapisnik nije bilo primjedbi.

**ZAKLJUČAK: Zapisnik je jednoglasno usvojen.**

**AD.2.**

Briše se sa dnevnog reda budući da je dogovor u vezi popunjavanja satnice u tijeku i ovisi o drugim školama. U ovom trenutku ne znamo kome će se, da li će se i za koliko umanjiti satnica.

**AD.3.**

Fond za zaštitu okoliša i energetsku učinkovitost i Zagrebačka županija kao prijavitelj našeg projekta potpisali su donacijski ugovor o financiranju izgradnje vrtne učionice. Razliku sredstava financira Zagrebačka županija. Procijenjena vrijednost nabave je 180.000,00 kn bez PDV-a (III. razina). Ravnateljica je zatražila suglasnost članova za početak procesa nabave.

**Zaključak: Članovi ŠO su suglasni sa pokretanjem postupka.**

**AD.4.**

Članovi ŠO su dobili na uvid izvješće ravnateljice o stanju sigurnosti i provođenju preventivnih programa za školsku godinu 2021./2022.

**Zaključak: Članovi su prihvatili izvješće ravnateljice.**

**AD.5.**

Članovi ŠO su dobili na uvid izvješće ravnateljice o realizaciji Godišnjeg plana i programa rada za školsku godinu 2021./2022.

**Zaključak: Članovi su prihvatili izvješće ravnateljice o realizaciji Godišnjeg plana i programa rada za školsku godinu 2021./2022.**

**AD.6.**

Na temelju Odluke o financiranju programa produženog boravka od strane Općine Marija Gorica  od 31. kolovoza 2022. godine i uz prethodnu suglasnost Zagrebačke županije Školski odbor donosi Odluku o ustroju programa produženog boravka - prijedlog odluke članovi su dobili na uvid. Cijena se za sada neće mijenjati i ostaje 10 kn po danu, a školska prehrana 5 kn kao i do sada.

**Zaključak: Školski odbor donosi Odluku o ustroju programa produženog boravka za 2022./2023.**

**DOPUNA:**

**AD.7.**

Članovi ŠO su dobili na uvid Financijsko izvješće za razdoblje 1.1.-30.6.2022. godine.

**Zaključak: Usvaja se financijsko izvješće OŠ Ante Kovačića, Marija Gorica za period od 1. siječnja do 30. lipnja 2022. godine, sa ukupnim prihodima za redovan rad u iznosu od 2.218.052,00 kuna, izdacima – rashodima od 2.184.914,00 kuna, te stanjem na žiro računu i blagajne 104.193,00 kuna.**

**AD.8.**

Nakon selekcijskog rezgovora za zapošljavanje pomoćnika u nastavi na kojem su prisustvovale ravnateljica i gđa. I. Prugovečki iz Županije, odabrane su kandidatkinje Helena Ivković za rad s učenikom 5. razreda i Ana -Marija Živoder Jakolić za rad s učenikom 3. razreda. Početak rada je 5. 9. 2022. godine i traje do kraja nastavne godine.

Ravnateljica je zatražila suglasnost za sklapanje ugovora o radu na određeno.

**Zaključak: Članovi ŠO su suglasni za zapošljavanjem pomoćnica u nastavi.**

**Pristigla očitovanja su prilog zapisniku.**

Završeno u 13,00 sati.

Zapisničarka

N. Malnar

 Predsjednik ŠO

 Višeslav Račić, prof.